“Lokomotiv” klubiga yangi bosh murabbiy tayinlandi

Toshkentning “Lokomotiv” futbol klubiga yangi bosh murabbiy tayinlandi. Bu haqida “temiryo‘lchilar” matbuot xizmati ma’lum qildi.

Endilikda jamoani Andrey Fyodorov boshqarib boradi. Avvalroq “Lokomotiv” bosh murabbiyi lavozimida faoliyat yuritgan Samvel Babayan Xitoyning “Chanchung Yatay” klubiga o‘tgandi.
Eslatib o‘tamiz, Babayan yozda aynan Fyodorovning o‘rniga “Lokomotiv” bosh murabbiyi etib tayinlangandi. 2019-yilgi mavsumni “temiryo‘lchilar” Fyodorov qo‘l ostida boshlagandi. Biroq jamoaning Osiyo Chempionlar Ligasidagi muvaffaqiyatsiz harakati va O‘zbekiston chempionatidagi mag‘lubiyatlardan keyin Fyodorov iste’foga chiqarilgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!